alexandrainst/scandi-wiki huggingface dataset:
SSHFS

SSHFS (dregið af enska SSH Filesystem, „SSH-skráakerfi“) er skráakerfisforrit sem tengir og meðhöndlar möppur og tölvuskrár sem eru á fjartengdum þjóni, en til þess notar það SSH-skráaflutningsreglurnar (SFTP). Núverandi útgáfa SSHFS notast við FUSE til þess meðhöndla skráakerfið án þess að breyta kóða stýrikerfiskjarnans.

Sjá einnig 
 Gvfs
 SSH-skráaflutningsreglur (SFTP)
 Secure copy (SCP)

Ytri tenglar 
 SSH-skráakerfið — opinber heimasíða

Skráakerfi
Tilraun

Tilraun er aðferð til að prófa veruleikann í þeim tilgangi að skýra einhverja þætti hans. Tilraunir geta verið óformlegar, eins og þegar barn lærir á umhverfi sitt, eða formlegar sem hluti af vísindastarfsemi. Í vísindum eru tilraunir framkvæmdar til að sannreyna gildi tilgátu. 

Rannsóknir
Claude Perrault

Claude Perrault (25. september 1613 — 9. október 1688) var franskur arkitekt sem er einna þekktastur fyrir að hafa hannað austurvæng Louvre-hallar í París sem hafði gríðarleg áhrif á byggingarlist nýklassíska tímans. 

Hann var bróðir rithöfundarins Charles Perrault sem samdi eða endursagði mörg af þekktustu ævintýrum heims.

Tenglar

Franskir arkitektar
Alexander Pope

Alexander Pope (21. maí 1688 — 30. maí 1744) var enskt skáld sem er einkum þekktur fyrir ádeilukvæði og Hómersþýðingar sínar. Hann var þekktasta skáld sinnar tíðar og er enn með frægustu skáldum á enska tungu. Meðal kunnustu verka hans eru An Essay on Criticism frá 1711 sem hóf ensku tvíhenduna til vinsælda, háðsádeilan The Dunciad og heimspekilega kvæðið An Essay on Man sem Jón Þorláksson sneri á íslensku sem Tilraun um manninn. 

Pope var úr kaþólskri fjölskyldu og gekk í kaþólskan skóla þótt slíkir skólar væru þá formlega bannaðir. Meðal almennings í Englandi var þá ríkjandi mikil andúð á kaþólskum og fjölskylda hans þurfti að flytja til Berkshire þegar hann var tólf ára vegna laga sem bönnuðu kaþólikkum að búa innan 10 mílna geisla frá London eða Westminster. Um sama leyti fékk hann berkla sem ollu afmyndun beina. Vegna sjúkdómsins náði hann aðeins 1,37 metra hæð. Berklarnir ollu líka öndunarerfiðleikum og verkjum sem Pope þjáðist af alla ævi.

Tenglar

Ensk skáld
Jón Þorláksson

Jón Þorláksson getur átt við um:
 Jón Þorláksson á Bægisá (1744—1819), íslenskan prest og þýðanda.
 Jón Þorláksson (1877—1935), íslenskan stjórnmálamann og fyrsta formann Sjálfstæðisflokksins.
Tvö líf

Tvö líf er önnur breiðskífa Stjórnarinnar.

Lagalisti 
 Þessi augu (4:11)
 Tvö líf (3:22)
 Allt sem ég þrái (4:40)
 Láttu þér líða vel (4:21)
 Draumar (4:05)
 Einhver annar (3:58)
 Þú (3:03)
 Það er nú það (3:44)
 Hamingjumyndir (4:21)
 Ein (4:54)
 Þessi augu (remix) (4:21)

Hljómplötur gefnar út árið 1991
Lokki

Lokki er 754 metra hátt fjall á Borðey í Færeyjum.

Fjöll í Færeyjum
The Mask

The Mask er bandarísk grínmynd frá árinu 1994 sem Chuck Russell leikstýrði. Myndin er byggð á samnefndum myndasögum og er framleidd af New Line Cinema. Jim Carrey fer með aðalhlutverkið í myndinni sem Stanley Ipkiss og Cameron Diaz leikur kynbombu myndarinnar, Tinu Carlyle, sem stelur hjarta Stanleys. Carrey var tilnefndur til Golden Globe-verðlauna fyrir hlutverk sitt í myndinni og myndin sjálf var tilnefnd til Óskarsverðlauna fyrir bestu tæknibrellurnar.

Tenglar 

Kvikmyndir frumsýndar 1994
Bandarískar kvikmyndir
Union Oil Company of California

Union Oil Company of California eða Unocal var bandarískt fyrirtæki sem var stórfelldur jarðolíu-könnuður frá 19. öld fram í byrjun 21. aldar. Höfuðstöðvar þeirra voru í El Segundo, Kaliforníu. Þann 10. ágúst 2005 sameinaðist Unocal, Chevron Corporation og varð Unocal að dótturfélagi þess. Unocal hefur hætt störfum sem sjálfstætt fyrirtæki enn starfar enn starfar enn sem Union Oil Company of California, Chevron félag. 

Bandarísk fyrirtæki
Long Beach

Long Beach er borg í Los Angeles sýslu í Suður Kaliforníu í Bandaríkjunum. Borgin er sú 42. stærsta í landinu og sjöunda stærsta í Kaliforníu. Árið 2020 voru íbúar borgarinnar 467.000. 

Borgir í Kaliforníu
Handknattleiksárið 1939-40

Handknattleiksárið 1939-40 var keppnistímabilið í íslenskum handknattleik sem hófst haustið 1939 og lauk sumarið 1940. Íslandsmótið í handknattleik var haldið í fyrsta sinn. Valsmenn urðu Íslandsmeistarar í karlaflokki og Ármenningar í kvennaflokki. Engir landsleikir fóru fram á tímabilinu.

Karlaflokkur

1. deild 
Valsmenn urðu fyrstu Íslandsmeistarar karla í handknattleik. Keppt var í sex liða deild með einfaldri umferð. Leikið var í  Íþróttahúsi Jón Þorsteinssonar.

Kvennaflokkur

1. deild 
Ármenningar urðu fyrstu Íslandsmeistarar í meistaraflokki kvenna. Keppt var í þriggja liða deild með einfaldri umferð.

Landslið 
Engir formlegir landsleikir fóru fram á tímabilinu.
Handknattleikur á Íslandi
Handknattleiksárið 1945-46

Handknattleiksárið 1945-46 var keppnistímabilið í íslenskum handknattleik sem hófst haustið 1945 og lauk sumarið 1946. ÍR-ingar urðu Íslandsmeistarar í karlaflokki og Haukar í kvennaflokki. Engir landsleikir fóru fram á tímabilinu.

Karlaflokkur

1. deild 
ÍR-ingar urðu Íslandsmeistarar í fyrsta sinn eftir úrslitaleik gegn Haukum. Átta lið tóku þátt í Íslandsmóti karla og léku þau einfalda umferð í tveimur fjögurra liða riðlum.

A riðill

B riðill

Úrslitaleikur
 ÍR - Haukar 20:19 (eftir framlengingu)

Kvennaflokkur

1. deild 
Haukar urðu Íslandsmeistarar í meistaraflokki kvenna á fullu húsi stiga. Leikin var einföld umferð í sex liða deild.

Landslið 
Engir formlegir landsleikir fóru fram á tímabilinu.
Handknattleikur á Íslandi
Handknattleiksárið 1967-68

Handknattleiksárið 1967-68 var keppnistímabilið í íslenskum handknattleik sem hófst haustið 1967 og lauk sumarið 1968. Framarar urðu Íslandsmeistarar í karlaflokki og Valskonur í kvennaflokki. Karlalandsliðið tók ekki þátt í stórmóti á tímabilinu.

Karlaflokkur

1. deild 
Framarar urðu Íslandsmeistarar í meistaraflokki karla. Keppt var í sex liða deild með tvöfaldri umferð.

Víkingar féllu í 2. deild

2. deild 
ÍR-ingar sigruðu í 2. deild. Keppt var í fimm liða deild með tvöfaldri umferð. ÍBV hætti keppni og töldust úrslit í leikjum þess dauð og ómerk.

Evrópukeppni 
Fram keppti í Evrópukeppni meistaraliða. Framarar hófu keppni í 1. umferð en töpuðu fyrir júgóslavneska liðinu Partizan Bjelovar.

1. umferð
 Fram - Partizan Bjelovar 16:16
 Partizan Bjelovar - Fram 24:9

Landslið 
Karlalandsliðið lék tvo vináttuleiki gegn nýkrýndum heimsmeisturum frá Tékkóslóvakíu í Reykjavík í desember 1967. Þeir töpuðust báðir þrátt fyrir hetjulega baráttu.

Leiknir voru fjórir leikir í langri keppnisför til Rúmeníu og Vestur-Þýskalands sem allir töpuðust, snemma á árinu 1968. Ísland og Danmörk unnu hvort sinn leikinn í Reykjavík í aprílmánuði og síðar í sama mánuði hélt landsliðið til Spánar og lék tvo leiki. Sá seinni vannst naumlega en fyrri leiknum töpuðu Íslendingar stórt, enda leikið utandyra á malbiki í brakandi hita.

Kvennaflokkur

1. deild 
Valsarar urðu Íslandsmeistarar í meistaraflokki kvenna á fullu húsi stiga. Keppt var í sjö liða deild með einfaldri umferð. ÍBV hætti keppni og töldust úrslit í leikjum þess dauð og ómerk.

FH sendi ekki lið til keppni, þrátt fyrir að hafa verið í fremstu röð árið áður.

Landslið 
Karlalandsliðið lék nokkra vináttulandsleiki á tímabilinu. Þar á meðal var haldið í tvær keppnisferðir, aðra til Rúmeníu og Vestur-Þýskalands en hina til Spánar. Mesta athygli vakti þó sigur á Dönum í Reykjavík vorið 1969.
Handknattleikur á Íslandi
Handknattleiksárið 1952-53

Handknattleiksárið 1952-53 var keppnistímabilið í íslenskum handknattleik sem hófst haustið 1952 og lauk sumarið 1953. Ármenningar urðu  Íslandsmeistarar í karlaflokki en Fram sigraði kvennaflokki. Íslendingar léku enga landsleiki á tímabilinu.

Karlaflokkur

1. deild 
Ármenningar urðu Íslandsmeistarar á markatölu. Keppt var í sex liða deild með einfaldri umferð. 

Afturelding féll í 2. deild.

2. deild 
KR fór með sigur af hólmi og tryggði sér sæti í 1. deild.  Keppt var í þriggja liða deild með einfaldri umferð.

Kvennaflokkur

1. deild 
Framarar urðu Íslandsmeistarar í meistaraflokki kvenna. Sjö lið tóku þátt í mótinu og kepptu þau í tveimur riðlum með einfaldri umferð.

A-riðill

Ármann sigraði í A-riðli, Valsstúlkur höfnuðu í öðru sæti. Fjögur lið kepptu í riðlinum.

B-riðill

Úrslitaleikur
 Fram - Ármann 6:2

Landslið 
Engir formlegir landsleikir fóru fram á tímabilinu.
Handknattleikur á Íslandi
École nationale de l'aviation civile

École nationale de l'aviation civile (skammstafað ENAC) er franskur háskóli sem sérhæfir sig í flugvélaiðnaði. Hann var stofnaður árið 1949.

Nám í skólanum tekur þrjú ár og lýkur með franskri verkfræðigráðu, Diplôme d'Ingénieur, sem viðurkennd er í Bandaríkjunum og jafngildir grunnstigi í verkfræði. Þetta er stærsti skóli flugmála í Evrópu.

Heimildaskrá 
 Nicolas Tenoux (MS EAGTA ENAC 2007), 6 mois dans la vie d’un Pilote de ligne: Les secrets du quotidien..., 2020, Amazon, 51p., (ISBN 9798637449200), p. 10
 Nicolas Tenoux (MS EAGTA ENAC 2007), 6 months in the life of an Airline pilot: Daily life secrets …, 2020, Amazon, 77p. (), p. 10

Tenglar 
 Vefsíða skólans
 Online Executive Advanced Master Airline Management

Háskólar í Frakklandi
Institut polytechnique des sciences avancées

Institut polytechnique des sciences avancées (skammstafað IPSA) er franskur háskóli sem sérhæfir sig í flugvélaiðnaði. Hann var stofnaður árið 1961.

Nám í skólanum tekur fimm ár og að námi loknu hljóta nemendur titilinn, Ingénieur diplômé de l'IPSA. Prófgráðan er viðurkennd í Bandaríkjunum og jafngildir grunnstigi í verkfræði. Skólinn er hluti af IONIS Education Group.

Heimild

Heimildaskrá 
 Nicolas Tenoux (IPSA 2007), 6 mois dans la vie d’un Pilote de ligne: Les secrets du quotidien..., 2020, Amazon, 51p., (), p. 10
 Nicolas Tenoux (IPSA 2007), 6 months in the life of an Airline pilot: Daily life secrets …, 2020, Amazon, 77p., (), p. 10
 Le futur de l'avion : Les prochains défis de l’industrie aéronautique, Ivry-sur-Seine, FYP Éditions, 2020, 160 p. ()

Tenglar 

 Vefsíða skólans
 IONIS Education Group

Háskólar í Frakklandi
Handknattleiksárið 1943-44

Handknattleiksárið 1943-44 var keppnistímabilið í íslenskum handknattleik sem hófst haustið 1943 og lauk sumarið 1944. Valsmenn urðu Íslandsmeistarar í karlaflokki og Ármenningar í kvennaflokki. Engir landsleikir fóru fram á tímabilinu.

Karlaflokkur

1. deild 
Valsmenn urðu Íslandsmeistarar. Átta lið tóku þátt í mótinu og keppt var með útsláttarfyrirkomulagi. 

1. umferð
 Valur - Víkingur 22:18
 Haukar - ÍR 19:10
 KR - Ármann 24:23
 Fram - FH 17:15

Undanúrslit
 Valur - Fram 16:12
 Haukar - KR 20:17

Úrslitaleikur
 Valur - Haukar 23:14

Kvennaflokkur

1. deild 
Ármenningar urðu Íslandsmeistarar í meistaraflokki kvenna á fullu húsi stiga. Keppt var í fimm liða deild með einfaldri umferð.

Landslið 
Engir formlegir landsleikir fóru fram á tímabilinu.

Handknattleikur á Íslandi
Harstad

Harstad er borg og bæjarfélag í Troms og Finnmerkur-héraði í Noregi með um 25.000 íbúa (2017). Borgin er einnig sú þriðja stærsta í Norður-Noregi en hún er staðsett um 250 km norðan við Heimskautsbaug. Borgin fagnaði 100 ára afmæli sínu árið 2004.

Landafræði 
Bæjarfélagið er staðsett á tveimur eyjum í sunnanverðu Troms héraði og er stærsti hluti þess staðsettur á Hinnøya sem er stærsta eyja við strendur Noregs (þrjár eyjar á Svalbarða eyjaklasanum eru stærri). Norðurhluti bæjarfélagsins er staðsettur á suðurhluta Grytøya sem er 53 ferkílómetrar að stærð. Harstad liggur að Bjarkøy bæjarfélaginu í norðri, Kvæfjord í vestri og Tjeldsund (í Nordland héraði) í suðri. Í suðaustri tengir Tjeldsund brúin Hinnøya við Skånland og við meginlandið yfir Tjeldsunded. Í norðaustri er Vågsfjorden þar sem Harstad deilir vatnasvæði með Ibestad. Borgin sjálf er staðsett á norðaustanverðri Hinnøya. Hún er eina borgin á eyjunni og er gjarnan þekkt sem Vågsfjordens perle (eða perla Vogsfjarðar).

Bæjarfélagið samanstendur af nokkrum smáeyjum eins og Arnøya, Gressholman, Kjeøya, Kjotta, Kjottakalven, Maga, Rogla, Lille Rogla og Akerøya.

Hæsta fjall á svæðinu er Sætertinden sem er 1095 metra yfir sjávarmáli. Hann er staðsettur nálægt Sandtorg á Hinnoya. Nupen fjall sem er 412 m hátt er staðsett í norðvestanverðu bæjarfélaginu á bæjamörkum við Kvæfjord.

Olíuiðnaðurinn í Norður-Noregi er staðsettur í Harstad, en skipasmíðaiðnaður og annar iðnaður er einnig til staðar í borginni og er mikilvægur fyrir hagkerfið. Harstad og aðliggjandi svæði hafa venjulega verið á meðal blómlegustu landbúnaðarhéraða Norður-Noregs en þar er jarðvegur frjór og hentar vel til landbúnaðar.

Loftslag og birta 
Þrátt fyrir að vera staðsett norðan við heimskautsbaug, er loftslag í Harstad milt heimskautaloftslag, þar sem sumur eru svöl en vetur mildir. Í Harstad verða veturnir ekki jafn harðir og á öðrum svæðum norðan heimskautsbaugs. Vetur eru þvert á móti mildari heldur en í öðrum helstu borgum sem eru staðsettar 25-30 gráðum sunnar á norðuhveli jarðar, eins og Beijing, Chicago og Toronto. Sumur í Harstad eru köld og hitastig fer sjaldnast yfir 22 °C. Meðalhiti ársins er 3,9 °C (1961-90) og meðalúrkoma ársins er 850 mm. Hæðarkerfi valda því að hitastig að vetri getur farið niður í -15 °C og sumarhiti getur orðið 27 °C.

 
Miðnætursólin baðar borgina í ljósi yfir sumarmánuðina frá 22. maí – 18. júlí. Ljósaskipti eiga sér stað á nokkurra klukkustunda tímabili þegar sólin fer rétt undir sjóndeildarhringinn, þannig að ekkert myrkur er frá því snemma í maí og fram í byrjun ágúst. Heimskautanóttin, þegar sólin er alltaf undir sjóndeildarhringnum stendur frá 30. nóvember til 12. janúar. Um þetta leyti eru nokkrar klukkustundir af dagsbirtu í kringum hádegið og verður himinn þá oft litríkur í suðri. Í lok janúar lengir daginn sífellt og verður tólf tímar í mars og átján tímar í apríl. Harstad er staðsett í miðju norðurljósabeltinu og sjást norðurljósin oft á heiðskírum nóttum en þó ekki að sumri vegna birtunnar.

Troms og Finnmörk
Borgir í Noregi
Trausti Laufdal

Trausti Laufdal Aðalsteinsson (f. 1. maí 1983) í Reykjavík er íslenskur tónlistarmaður. Hann er söngvari og gítarleikari hljómsveitanna Lokbrá og Pontiak Pilatus. Hann er sonur hjónanna Aðalsteins Péturssonar úr Laxárdal í Þingeyjarsýslu og Hafdísar Laufdal Jónsdóttur úr Vestmannaeyjum.

Hann byrjaði ferilinn 14 ára í hljómsveinni Kamikazee sem var sett saman í Hólabrekkuskóla fyrir hæfileikakeppni Grunnskólanna Skrekk árið 1997. Þar spilaði hann á gítar og söng en hljómsveitin breytti fljótt um nafn eftir keppnina og hlaut nafnið Moðhaus. Aðrir meðlimir Moðhauss voru þeir Arnar Ingi Viðarsson trymbill , Magnús Kjartan Eyjólfsson gítarleikari og söngvari og Þorsteinn Kr. Haraldsson bassaleikari. Moðhaus var undir miklum áhrifum frá hljómsveitum eins og Maus, Botnleðju, Ensími, 200.000 naglbítum, Green Day og svo framvegis. Hljómsveitin tók þátt í Rokkstokk hljómsveitakeppninni í Keflavík árið 1998 og síðan ári seinna í Músíktilraunum þar sem hljómsveitin komst í úrslit og vakti mikla athygli þrátt fyrir ungan aldur.
Moðhaus varð mjög vinsæl unglingahljómsveit og spilaði mikið í félagsmiðstöðvum, skólum og skemmtistöðum í Reykjavík þar til hún lagði upp laupana um aldarmótin.

Í kringum 2000 gekk Trausti til liðs við menningartímaritið Sánd og starfaði þar í ritstjórn og sem penni í til ársins 2003 samhliða sem hann sá um tónlistarumfjöllun í unglingatímaritinu Smellur. Á þessum árum vann Trausti einnig sem rótari hjá hljómsveitinni Maus, sem og hann stundaði nám við Fjölbrautaskólann í Breiðholti.

Á árunum 2000-2002 var Trausti lauslegur meðlimur í hljómsveitinni XXX Rottweilerhundar en var svo ráðinn sem söngvari og gítarleikari af þeim Baldvini Albertssyni og Óskari Þór Arngrímssyni í nýstofnuðu hljómsveitina Lokbrá. Eftir einhverjar mannabreytingar var hljómsveitin Lokbrá loks fullskipuð þegar Oddur Ingi Þórsson (fyrrverandi meðlimur Oblivion og Rými) gekk til liðs við bandið sem bassaleikari og söngvari. 

Lokbrá byrjaði ferilinn í sundlauginni í Mosfellsbæ sem vinahljómsveit þeirra Sigur Rós hafði þá nýverið fjárfest en fór síðan fljótt eftir í tónleikaferðalag með hljómsveitinni Radiohead og því hafði hljómsveitin þessa fullkomnu aðstöðu útaf fyrir sig í nokkra mánuði. Þarna þróaði hljómsveitin sitt sánd og fór fljótlega að vekja mikla athygli fyrir spilagleði, brjálaða sviðsframkomu og endalausa spilamennsku út um allt landið.

Tónlistarmaðurinn Birgir Örn Steinarsson tók svo hljómsveitina upp á sína arma 2003 og hóf af pródúsera og taka upp fyrstu plötu sveitarinnar Army Of Soundwaves.
Fyrsta lagið sem kom út af plötunni var „Nosirrah Egroeg“, óður til hljómlistamannsins George Harrison sem þá var nýlátinn.

Tilvísanir 

Íslenskir gítarleikarar
Íslenskir söngvarar
Long Beach Polytechnic High School

Long Beach Polytechnic High School (oft kallaður Long Beach Poly eða bara Poly) er gagnfræðiskóli í borginni Long Beach, Kaliforníu-fylki, Bandaríkjunum sem var stofnaður árið 1895. Skólinn er flaggskip-skóli Sameinaða Skólahverfinu í Long Beach og er stór þéttbýlisskóli með rétt yfir fimm þúsund nemendur. Poly er virtur bæði fyrir akademísku og íþróttamannslegu hliðar skólans. Árið 2005 var skólinn nefndur „íþróttaskóli aldarinnar“ af íþróttablaðinu Sports Illustrated og er honum þar hrósað fyrir hversu margar íþróttir þei kenna en þar á meðal eru badminton, körfubolti, amerískur fótbolti og frjálsar íþróttir. Tónlistardeild þeirra hefur einnig hlotið mörg verðlaun þar á meðal sex Grammy-verðlaun. Poly er einnig með metið að hafa sent flesta af sínum ameríska fótbolta-köppum í NFL-deildina af öllum gagnfræðiskólum í Bandaríkjunum en þeir eru 60 talsins.

Þekktir fyrrverandi nemendur

Íþróttamenn

Hafnarbolti 
 Tony Gwynn
 Milton Bradley
 Oscar Brown
 Ollie Brown
 Chris Gwynn
 Tony Gwynn
 James McDonald
 Randy Moffitt
 Chase Utley
 Charlie Williams

Körfubolti 
 Tyus Edney
 Mack Calvin
 Monique Oliver

Amerískur fótbolti 
 Marques Anderson
 Darnell Bing
 Mark Carrier
 Antoine Cason
 Hershel Dennis
 DeSean Jackson
 Winston Justice
 Marcedes Lewis
 Earl McCullouch
 Willie McGinest
 Stephone Paige
 Samie Parker
 Travon Patterson
 Marquez Pope
 Ken-Yon Rambo
 Jeff Smith
 Omar Stoutmire
 Pago Togafau
 Matthew Cruz
 Gene Washington
 Manuel Wright

Tennis 
 Billie Jean King
 Vania King

Frjálsar Íþróttir 
 Andrea Anderson
 John Rambo
 Earl Thomson

Listamenn 
 John Wayne, leikari
 Marilyn Horne, óperusöngkona
 Barbara Britton, leikkona
 Cameron Diaz, leikkona og fyrirsæta
 Snoop Dogg, rappari
 Spike Jones, tónlistarmaður
 Jo Stafford, söngkona
 Suzanna Pavadee Vicheinrut, Ungfrú Heimur 2004

Skólar í Kaliforníu
Snoop Dogg

Calvin Cordozar Broadus, Jr. (fæddur 20. október 1971), betur þekktur sem Snoop Dogg, er bandarískur rappari, leikari og skemmtikraftur. Hann er líka yfirlýstur kannabisneytandi og baráttumaður fyrir lögleiðingu þeirra, 

Hann gekk í gagnfræðiskólann Long Beach Polytechnic High School og var meðlimur í glæpagengi í Kaliforníu og stuttu eftir útskrift hans var hann handtekinn fyrir eign á kókaíni og sat fyrir það sex mánuði í fangelsi.

Tónlistarferill 
Tónlistarferill hans hófst árið 1992 eftir hann var uppgötvaður af Dr. Dre. Hann þeytti frumraun sína sem listamaður með plötunni Doggystyle sem fór beint á toppinn í Bandaríkjunum. Hann hefur síðan gefið út tíu aðrar plötur sem hafa allar notið mikilla vinsælda, verið tilnefndur til þrettán Grammy-verðlauna og komið fram í 34 kvikmyndum. 

Bandarískir tónlistarmenn
Bandarískir rapparar
Bandarískir leikarar
Bandarískir aðgerðasinnar
Jeff Dunas

Jeff Dunas (fæddur 1954 í Los Angeles, Kaliforníu) er bandarískur ljósmyndari sem er helst þekktur fyrir myndir sínar af þekktum tónlistarmönnum, leikurum og skemmtikröftum. Hann er einnig útgefandi á nokkrum ljósmyndatímaritum og er faðir leikonunnar Alexa Davalos. 

Bandarískir ljósmyndarar
Bandarískir listamenn
Calvin Klein

Þessi grein fjallar um fyrirtækið Calvin Klein, Inc. Til að sjá grein um fatahönnuðinn sem stofnaði fyrirtækið má sjá Calvin Klein (fatahönnuður)

Calvin Klein, Inc. er bandarískt fatamerki sem var stofnaði árið 1968 af fatahönnuðinum Calvin Klein. Höfuðstöðvar fyrirtækisins eru í Manhattan í New York og eru í dag í eigu Phillips-Van Heusen. Eins og mörg önnur fatamerki er Calvin Klein með nafndráttinn cK. 

Bandarísk fyrirtæki
Fyrirtækjastubbar
Fatnaður
Levi Strauss & Co.

Levi Strauss & Co (LS&CO) er bandarískt fatafyrirtæki þekkt á heimsvísu fyrir gallabuxna-merkið sitt Levi's. Fyrirtækið var stofnað af Levi Strauss árið 1869 og hefur síðan orðið mjög vinsælt og í dag eru þeir með 470 verslanir út um allan heim og yfir ellefu þúsund starfsmenn. 

Bandarísk fyrirtæki
Fyrirtæki
Fyrirtækjastubbar
Nivea

Nivea er alþjóðlegt húð- og líkamsverndar fyrirtæki í eigu þýska fyrirtækisins Beiersdorf. Fyrirtækið var stofnað 28. mars 1882 af apótekaranum Carl Paul Beiersdorf. Nivea kemur frá latneska orðinu niveus/nivea/niveum sem þýðir „Mjallhvít“. Á fjórða áratug 20. aldar fór fyrirtækið að gefa út vörur eins og brúnkukrem, rakakrem og hárþvottalögur. Á níunda áratug 20. aldar urðu Nivea vörur mjög vinsælar og varð fyrirtækið heimsfrægt.

Fyrirtæki
Fyrirtækjastubbar
Handknattleiksárið 1955-56

Handknattleiksárið 1955-56 var keppnistímabilið í íslenskum handknattleik sem hófst haustið 1955 og lauk sumarið 1956. FH-ingar urðu  Íslandsmeistarar í karlaflokki en Ármann sigraði kvennaflokki. Íslendingar léku enga landsleiki á tímabilinu.

Karlaflokkur

1. deild 
FH-ingar urðu Íslandsmeistarar á markatölu. Keppt var í níu liða deild með einfaldri umferð. Ekki var keppt í 2. deild.

Kvennaflokkur

1. deild 
Ármenningar urðu Íslandsmeistarar í meistaraflokki kvenna. Leikin var einföld umferð í sex liða deild.

Landslið 
Engir formlegir landsleikir fóru fram á tímabilinu.
Handknattleikur á Íslandi
Handknattleiksárið 1954-55

Handknattleiksárið 1954-55 var keppnistímabilið í íslenskum handknattleik sem hófst haustið 1954 og lauk sumarið 1955. Valsmenn urðu  Íslandsmeistarar í karlaflokki en KR sigraði kvennaflokki. Íslendingar léku enga landsleiki á tímabilinu.

Karlaflokkur

1. deild 
Valsmenn urðu Íslandsmeistarar. Keppt var í sex liða deild með einfaldri umferð. 

ÍR-ingar höfnuðu í neðsta sæti og hefðu átt að falla. Árið eftir var hins vegar ákveðið að keppa í einni níu liða deild svo þeir héldu sæti sínu.

2. deild 
Afturelding fór með sigur af hólmi og tryggði sér sæti í 1. deild.  Keppt var í þriggja liða deild með einfaldri umferð.

Kvennaflokkur

1. deild 
KR-ingar urðu Íslandsmeistarar í meistaraflokki kvenna í fyrsta sinn. Leikin var einföld umferð í sex liða deild.

Landslið 
Engir formlegir landsleikir fóru fram á tímabilinu.
Handknattleikur á Íslandi
Siligo

Siligo er bær á norð-vestur Sardiníu. Íbúatala er tæplega þúsund.

Sardinía
Borgir á Ítalíu
Einar Ágúst Víðisson

Einar Ágúst Víðisson (fæddur 13. ágúst 1973) er íslenskur söngvari, trúbador og útvarpsmaður. Hann varð þekktur sem söngvari hljómsveitarinnar Skítamórall (Skímó).  

Einar hefur sungið og gefið út lög með hljómsveitunum Pöpunum ( Papar (hljómsveit) ) og Greifunum. 

Hann tók þátt í Söngvakeppni evrópskra sjónvarpsstöðva 2000 sem annar helmingur dúettsins Einar Ágúst & Telma. Dúettinn keppti fyrir hönd Íslands með laginu „Tell Me!“. Þau lentu í 12. sæti af 24 með 45 stig.

Hann sigraði með laginu Beint í hjartastað eftir Grétar Örvarsson úr Stjórninni með texta Ingibjargar Gunnarsdóttur, Landslag Bylgjunnar og Stöðvar 2 árið 2001 í beinni útsendingu frá Broadway, Hótel Íslandi og svo fyrstu keppnina um Ljósanæturlagið í beinni útsendingu á Skjá 1 með lagið Velkominn á Ljósanótt árið 2002. Einar gaf út sólóplötuna ‘Það er ekkert víst að það klikki’ árið 2007.

Einar Ágúst hefur stórt húðflúr á hægri handlegg og hálsi ásamt mörgum öðrum minni.

Íslenskir söngvarar
Fólk fætt árið 1973
Þátttakendur í söngvakeppni evrópskra sjónvarpsstöðva
Rigg

Rigg er fjórða breiðskífa Stjórnarinnar.

Lagalisti 
 Nóttin er blá (4:15)
 Beint af augum (4:27)
 Ís (4:11)
 Allt eða ekkert (4:26)
 Ekki segja aldrei (4:11)
 Stór orð (4:18)
 Þessi augu (4:24)
 Alla leið (3:51)
 Ein (4:51)

Hljómplötur gefnar út árið 1993
Telma Ágústsdóttir

Telma Ágústsdóttir (fædd 28. janúar 1977) er íslensk söngkona. Hún tók þátt í Söngvakeppni evrópskra sjónvarpsstöðva 2000 sem annar helmingur dúettsins Einar Ágúst & Telma. Dúettinn keppti fyrir hönd Íslands með lagið „Tell Me!“. Þau lentu í 12. sæti af 24 með 45 stig.

Íslenskir söngvarar
Fólk fætt árið 1977
Íslenskar konur
Þátttakendur í söngvakeppni evrópskra sjónvarpsstöðva